钦定古今图书集成/明伦汇编/氏族典/第374卷 > 《廖用贤尚友录》 > 氾袆
## 钦定古今图书集成/明伦汇编/氏族典/第374卷 > 《廖用贤尚友录》 > 氾袆

按《前凉录》：袆字休臧，敦煌人。为福禄令，刚直不事上
府。酒泉太守马汉遣督邮张休祖劾之，休祖谓袆曰：
“君不闻宁逢三千头虎，不逢张休祖手。”袆怒，以印击
肘而就缚，缚讫，发印以告。事闻，休祖坐不解印，擅缚
令长，以大不敬论，袆左迁居延令。后仕张寔左长史。